Referendum na Slovensku v roku 2010

Referendum na Slovensku v roku 2010 bolo siedme referendum na Slovensku, ktoré sa konalo 18. septembra 2010. Účasť bola 22,84% a referendum bolo neplatné.

Referendové otázky: 
 „Súhlasíte s tým, aby Národná rada Slovenskej republiky zákonom zrušila povinnosť fyzických osôb a právnických osôb platiť úhradu za služby verejnosti poskytované Slovenskou televíziou a Slovenským rozhlasom?“ (87,24% hlasovalo ÁNO, 9,02% hlasovalo NIE)
 „Súhlasíte s tým, aby Národná rada Slovenskej republiky zákonom rozšírila možnosť prejednať konanie poslanca Národnej rady Slovenskej republiky ako priestupok na všetky priestupky podľa zákona o priestupkoch?“ (95,40% hlasovalo ÁNO, 1,73% hlasovalo NIE) 
 „Súhlasíte s tým, aby Národná rada Slovenskej republiky ústavným zákonom znížila počet poslancov Národnej rady Slovenskej republiky na 100 s účinnosťou od nasledujúceho volebného obdobia?“ (92,76% hlasovalo ÁNO, 3,85% hlasovalo NIE) 
 „Súhlasíte s tým, aby Národná rada Slovenskej republiky zákonom ustanovila, že orgány verejnej moci môžu obstarávať osobné motorové vozidlá s obstarávacou cenou maximálne 40 tisíc eur?“ (88,84% hlasovalo ÁNO, 6,16% hlasovalo NIE) 
 „Súhlasíte s tým, aby Národná rada Slovenskej republiky ustanovila možnosť voliť poslancov Národnej rady Slovenskej republiky a poslancov Európskeho parlamentu prostredníctvom internetu?“ (70,46% hlasovalo ÁNO, 22,22% hlasovalo NIE) 
 „Súhlasíte s tým, aby Národná rada Slovenskej republiky zákonom vyňala osoby poverené výkonom verejnej moci z možnosti uplatniť právo na odpoveď podľa tlačového zákona?“ (74,93% hlasovalo ÁNO, 13,44% hlasovalo NIE) 

Referendum vyhlásil prezident Ivan Gašparovič na základe petičnej akcie, pod ktorou bolo 368 000 platných podpisov občanov (z celkových 401 126 podpisov). Petičná akcia začala ako občianska aktivita spoločne so zakladaním politickej strany SaS.

 Referencie 

Kategória:Referendá na Slovensku
Kategória:2010 na Slovensku